CELEX: 62016CN0228
Language: da
Date: 2016-04-22 00:00:00
Title: Sag C-228/16 P: Appel iværksat den 22. april 2016 af Dimosia Epicheirisi Ilektrismou A.E. (DEI) til prøvelse af dom afsagt af Retten (Fjerde Afdeling) den 9. februar 2016 i sag T-639/14, Dimosia Epicheirisi Ilektrismou A.E. (DEI) mod Europa-Kommissionen

13.6.2016   
            
            
               DA
            
            
               Den Europæiske Unions Tidende
            
            
               C 211/39
            
         
      Appel iværksat den 22. april 2016 af Dimosia Epicheirisi Ilektrismou A.E. (DEI) til prøvelse af dom afsagt af Retten (Fjerde Afdeling) den 9. februar 2016 i sag T-639/14, Dimosia Epicheirisi Ilektrismou A.E. (DEI) mod Europa-Kommissionen
      (Sag C-228/16 P)
      (2016/C 211/50)
      Processprog: græsk
      
         Parter
      
      
         Appellant: Dimosia Epicheirisi Ilektrismou A.E. (DEI) (ved avvocati Efthymios Bourtzalas, Anargiros Oikonomou, Efstathia Salaka, Charalampos Synodinos, Charisios Tagaras og Denis Waelbroeck)
      
         Den anden part i appelsagen: Europa-Kommissionen
      
         Appellanten har nedlagt følgende påstande
      
      
                  —
               
               
                  Den appellerede dom ophæves.
               
            
                  —
               
               
                  Domstolen hjemviser sagen til Retten med henblik på, at denne træffer afgørelse om sagsøgerens påstande om annullation af den anfægtede retsakt af 12. juni 2014.
               
            
                  —
               
               
                  Sagsøgte tilpligtes at betale sagens omkostninger både i sagen i første instans og i nærværende appelsag.
               
            
         Anbringender og væsentligste argumenter
      
      Sagsøgeren har gjort gældende, at den appellerede dom er behæftet med materielle retlige fejl og skal ophæves af følgende grunde:
      
                  1)
               
               
                  Åbenbar retlig fejl og begrundelsesmangel for så vidt angår vurderingen af, at sag T-639/14 er blevet uden genstand, for så vidt som denne konklusion er støttet på en påstået »erstatning« af den anfægtede retsakt med Kommissionens retsakt af 25. marts 2015.
               
            
                  2)
               
               
                  Tilsidesættelse af princippet om god forvaltningsskik, retssikkerhedsprincippet og princippet om en effektiv retsbeskyttelse ved konklusionen om, at retsakten af 25. marts 2015 trådte i stedet for den anfægtede retsakt.
               
            
                  3)
               
               
                  Åbenbar retlig fejl for så vidt angår fortolkningen og anvendelsen af princippet om, at retsakter fra Den Europæiske Unions institutioner skal være lovlige.
               
            
                  4)
               
               
                  Fejlagtig gengivelse af de faktiske omstændigheder og tilsidesættelse af retten til at blive hørt for så vidt angår konklusionen om, at begrundelsen for den anfægtede retsakt »på ingen måde henviser til spørgsmålet, om den eventuelle støtte i form af en voldgiftskendelse har en statslig karakter« og et åbenbart urigtigt skøn ved at finde, at de retlige fejl ved den anfægtede retsakt, der blev gjort gældende af DEI, »nødvendigvis vil være genstand for en bedømmelse i […] sag T-352/15«.
               
            
                  5)
               
               
                  Fejlagtig gengivelse af DEI’s begrundelse vedrørende de kriterier i henhold til hvilke det havde skullet afgøres, om der skulle ske annullation i nærværende sag for så vidt angår klagen af 2012, og åbenbart urigtigt skøn for så vidt angår den vurdering, at klagen af 2012 blev afvist »implicit« ved Kommissionens retsakt af 25. marts 2015, og
               
            
                  6)
               
               
                  Retlig fejl og åbenbart urigtigt skøn ved konklusionen om, at hver part skal bære deres egne omkostninger.